Ludwig (film)
<s>Ludwig je italijansko-zapadnonjemačko-francuski biografski film snimljen u režiji Luchina Viscontija i premijerno prikazan 1973. godine.</s><s>Protagonist, koga tumači austrijski glumac Helmut Berger, je Ludwig II, kralj Bavarske.</s><s>Radnja počinje 1864. u vrijeme kada mladi Ludwig dolazi na prijestolje i prikazuje, kako se tokom godina, zbog svojeglavosti, nesklonosti modernom svijetu, ali i homoseksualizma, otuđuje od svoje porodice i vlade dok istovremeno gradi vlastiti svijet mašte kroz raskošne dvorce, a što sve kulminira 1886. godine kada bude proglašen duševno bolesnim nedugo prije nego što će umrijeti u nikad razjašnjenim okolnostima.</s>

<s>Visconti je, prema vlastitim riječima, oduvijek bio fasciniran Ludwigom, u kome je vidio "posljednjeg apsolutističkog vladara" kao i posljednjeg vladara kome je umjetnost bila važnija od stvarnog života.</s><s>Za Viscontija je projekt imao i dodatnu dimenziju, s obzirom da je bio homoseksualac, kao i Ludwig, ali i njegov glavni glumac Berger, sa kojim je imao dugogodišnju ljubavnu vezu.</s><s>Ludwig je bio snimljen u vrijeme kada je Visconti uživao ugled jednog od velikana evropske kinematografije, te je film bio jedan od skupljih i ambicioznijih ostvarenja svog vremena.</s><s>Osim rimskih studija Cinecitta, korištene su autentične lokacije u Bavarskoj, uključujući znameniti Ludwigov dvorac Neuschwanstein.</s><s>U filmu je austrijska glumica Romy Schneider nakon deceniju i pol ponovila ulogu austrijske carice Elizabete ("Sissi"), istu onu zahvaljujući kojoj je postala zvijezda, ali koju je mrzila zbog "zašećerenosti"; Ludwig joj trebala biti prilika da taj lik prikaže u daleko mračnijem tonu i u skladu sa historijskim činjenicama.</s><s>Prilikom snimanja je Viscontija, međutim, pogodio moždani udar; iako se od njega djelomično oporavio i nastavio režirati, njegovo zdravstveno stanje je značajno uticalo na cjelokupnu produkciju.</s>

<s>Visconti je tako zbog bolesti bio prisiljen popustiti pritisku producenata i odustati od originalne zamisli da Ludwig bude 4-satni film koji će se prikazivati u dva dijela.</s><s>Umjesto toga je na svečanoj premijeri prikazana skraćena verzija od 3 sata, koju su kritičari kasnije loše ocijenili.</s><s>I ta skraćena verzija je, pak, postala predmetom žestokih napada od konzervativnog dijela bavarske javnosti, uključujući vladajuću stranku CSU i njenog uticajnog vođu Franz-Josefa Straussa.</s><s>Pod njihovim pritiskom je lokalni distributer izbacio dodatnih 55 minuta, odnosno sve scene u kojima se prikazivala Ludwigova homoseksualnost.</s><s>Tu odluku, koju je Frankfuter Rundschau nazvao "najgorim barbarizmom u historiji filma", Visconti je kasnije bez uspjeha pokušao osporiti na sudu.</s><s>Integralna verzija je, pak, 1980. godine, bila rekonstruirana za prikazivanje na programu RAI-ja te prikazana na venecijanskoj Mostri.</s><s>U Jugoslaviji je sredinom bila prikazana u obliku višedijelne televizijske miniserije na programu JRT-a.</s>

<s>Uloge
 Helmut Berger ...</s><s>Ludwig II Bavarski
 Trevor Howard ...</s><s>Richard Wagner
 Silvana Mangano ...</s><s>Cosima von Bülow
 Gert Fröbe ...</s><s>Pater Hoffmann
 Romy Schneider ...</s><s>Carica Elisabeth od Austrije
 Helmut Griem ...</s><s>Grof Dürckheim
 Izabella Teleżyńska ...</s><s>Kraljica majka Marie od Pruske
 Umberto Orsini ...</s><s>Grof von Holstein
 John Moulder-Brown ...</s><s>Princ Otto
 Sonia Petrovna ...</s><s>Princeza Sophie
 Folker Bohnet ...</s><s>Josef Kainz
 Heinz Moog ...</s><s>Profesor Gudden
 Adriana Asti ...</s><s>Lila von Buliowski
 Marc Porel ...</s><s>Richard Hornig
 Nora Ricci ...</s><s>Grofica Ida Ferenczy
 Mark Burns ...</s><s>Hans von Bülow
 Maurizio Bonuglia ...</s><s>Mayer</s>

<s>Izvori</s>

<s>Vanjske veze</s>

<s>Italijanski filmovi
Zapadnonjemački filmovi
Francuski filmovi
Biografski filmovi
Historijski filmovi
Dramski filmovi
Filmovi sa LGBT tematikom</s>

